Man kritiek beseer toe weerlig hom trefArgieffoto ŉ Man is in ŉ kritieke toestand nadat hy Vrydagmiddag deur ŉ weerligstraal getref is in Meyerton, Gauteng. “Die voorval het in Johan le Rouxweg plaasgevind,” het Chitra Bodasing, woordvoerder van ER24, gesê. “Die man het in die veld, ŉ paar meter van die pad af, gelê toe ER24 en brand- en reddingsdienste by die toneel opgedaag het.” Die man was in ŉ kritieke toestand. “Hy is met ŉ ambulans na ŉ hospitaal geneem vir verdere behandeling.”